Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dilluns  09.03.2009  08:58

3a. Calçotada per L'Harmonia

5.000 calçots, bon ambient, bon temps i determinació de que l'ateneu popular sigui una realitat.

Dissabte 7 de març es va celebrar la Tercera Calçotada per L'Harmonia, l'ateneu popular i cultural que la gent andreuenca vol a, pel cap baix, l'edifici que l'ajuntament de Barcelona qualifica de "casal de 'barri'" al complexe de la Fabra&Coats. Hi va haver una rua pels carrers del poble, animació infantil, la bastonera andreuenca, actuacions musicals, un quinto amb una panera d'objectes de les entitats 'harmòniques', bona gana, i bon temps.

Aquestes Calçotades, vegetarianes, ja que vegetariana-vegana és 'El Brot', l'entitat que se'n cuida de preparar-les i condimentar-les, ajudada, esclar, per la resta que conformen la Federació d'Entitats Andreuenques L'Harmonia i per gent andreuenca que s'hi apunta voluntàriament, s'estan convertint en un clàssic del final d'hivern de Sant Andreu de Palomar. Aquesta Tercera que es va celebrar dissabte va transcorrer amb el mateix ambient harmònic de les dues anteriors, amb més participants, això sí, i amb l'organització cada vegada més acurada.

Enguany no hi van ser 'Sopa de Pastor', de Les Guilleries, que estaven compromesos, però que van fer arribar gent d'aquelles contrades que es van atipar i solidaritzar amb L'Harmonia. En el seu lloc va actuar 'Gadjo' (balcànic swing ska), que van acabar fent una sèrie de 'bisos' a peu d'escenari.

Hi va haver, mentre es començaven a preparar les fogueres, les graelles, els calçots, l'empedrat i les amanides, i la gent s'informava en els nous panells de L'Harmonia, una Rua de Diables de Sant Andreu, que es va passejar anunciant el tiberi per carrers i per la Plaça del Mercat.

Més tard una nova formació, el 'Trio Harmòniques', va fer jugar i ballar menuts i grans. Van anar seguits de La Bastonera de Sant Andreu, que va estrenar els camals amb picarols per a la ocassió.

El grup d'Amanda Jayne (indie pop circ), va acompanyar musicalment l'estona d'espera per a anar a recollir el dinar. I, en acabar, l'actuació i la teca, es va organitzar un Quinto, on el premi va ser una panera amb articles (samarretes, enganxines, llibres, calendaris, cava, vi...) aportats per les entitats de L'Harmonia.

Es va ser molt acurat amb la recollida sostenible de les deixalles, com s'havia sigut amb la procedència ecològica del menjar, i, tothom content, es va acabar l'acte amb harmonia, com no podia haver sigut d'altre manera.

Xarxes socials

Envia l'article

Imprimeix l'article

Converteix a PDF

3a. Calçotada per L'Harmonia

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine